Emîne Şenyaşara ke mêrde û di lajê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde 312 rojî yo verê Edlîyeya Riha de nobeta edaletî gêna.
Keyeyê Şenyaşarî hesabê xo yê twitterî ser de venga Serdozgerê Komare yê Riha Onder Yenîçerîyî da û vat: ''Serdozger Onder Yenîçerî û ekîba ey herinda ke krîteranê huqûqî bîyarê ca talîmatanê serdestan anê ca. Pêro bare do serê şima de bimana. Êyê ke ewro nê talîmatan danê siba do vajê 'La şima ma ra pers kerd?' ''
